- Hindi News
- National
- जेई विवाद सुलझाने को एसई ने मांगा सुझाव फिर पूरा स्टाफ बदला, नहीं निकला हल
जेई विवाद सुलझाने को एसई ने मांगा सुझाव फिर पूरा स्टाफ बदला, नहीं निकला हल
जेईविवादको सुलझाने के लिए गुरुवार को अधिकारी तो कुछ नरम पड़े। विवाद का हल निकालने का प्रयास भी किया।
यहां तक कि पूरा स्टाफ ही बदल डाला, लेकिन इसके बावजूद मसला हल नहीं हुआ। विवाद निपटारे के लिए निगम के एसई ने अपने जूनियर अधिकारियों से सुझाव मांगे। जिसके बाद उक्त जेई के साथ साथी साधू मंडी और कम्यूनिटी सेंटर का स्टाफ भी इधर से उधर बदल डाला, लेकिन यूनियन इस बात पर अड़ गई कि उक्त जेई का कुरुक्षेत्र डिवीजन से ही बाहर किया जाए। जिसके चलते मामला अनसुलझा रह गया।
गुरुवार को धरना तो नहीं दिया, लेकिन कर्मचारी अपने सम्मेलन के चलते सीट पर नहीं बैठे। जिसके चलते उपभोक्ता ही परेशान हुए। जेई के तबादले को लेकर अड़ी यूनियन की समस्या का हल करने के लिए एसई वीएस मान ने कुरुक्षेत्र डिवीजन के सभी जेई एसडीओ की मीटिंग बुलाकर विचार सांझा किए। जेई एसडीओ से एसई ने समस्या के समाधान को लेकर सुझाव मांगे। जिसपर जेई एसडीओ ने पूरे स्टाफ सदस्यों के तबादले को लेकर सुझाव दिए।
फिरपूरा स्टाफ बदला : मामलेको गंभीरता से लेते हुए वीएस मान ने पूरे स्टाफ का गुरुवार को तबादला कर दिया। सेक्टर 13 कम्यूनिटी सेंटर के स्टाफ को साधू मंडी और साधू मंडी के पूरे स्टाफ का कम्यूनिटी सेंटर में तबादला कर दिया गया, लेकिन यूनियन सदस्यों ने गुरुवार को भी प्रदर्शन जारी रखा। यूनियन सदस्यों ने कहा कि जब तक जेई को कुरुक्षेत्र डिवीजन से बाहर नहीं किया जाता तब तक यूनियन कर्मचारियों का प्रदर्शन जारी रहेगा। यूनियन प्रधान कृष्ण कुमार ने कहा कि यूनियन सदस्यों ने विभागीय उच्च अधिकारियों को जेई का कुरुक्षेत्र से बाहर तबादले की मांग की है जब तक यह मांग पूरी नहीं हो जाती तब तक प्रदर्शन जारी रहेगा। गुरुवार को भी सभी यूनियन सदस्य जेई के तबादले की मांग को लेकर धरने पर रहे। जिसके चलते उपभोक्ताओं के बिजली बिल भरने एवं अन्य दूसरे काम नहीं हुए जिसके चलते उपभोक्ताओं को परेशानी झेलनी पड़ी।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva